Държавен вестник, бр. 55, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  55
9. изготвя и представя на управителния 
съвет и на министъра на регионалното раз­
витие и благоустройството годишен отчет за 
дейността на компанията;
10. организира възлагането на оценка на 
въздействието върху пътната безопасност и 
на одити за пътна безопасност на съответния 
етап от планирането, от инвестиционното 
проектиране, при въвеждане в пробна екс­
плоатация на обектите по чл. 28б, ал. 1 и при 
началната им експлоатация.
(2) При ползване на законоустановен 
отпуск или командировка функциите на 
изпълнителния директор се изпълняват 
от служител на компанията, определен от 
министъра на регионалното развитие и бла­
гоустройството.
Чл. 28з. (1) Национална компания „Стра­
тегически инфраструктурни проекти“ води 
счетоводна отчетност на касова и начислена 
основа по реда, предвиден за бюджетните 
предприятия.
(2) Отчетните данни за активите, пасиви­
те, приходите и разходите на предприятието 
се консолидират по реда на чл. 33, ал. 6 от 
Закона за счетоводството.
(3) Паричните средства на предприятието 
се събират, съхраняват, разходват и отчитат 
по отделна банкова сметка в Българската на­
родна банка по ред, определен от министъра 
на финансите и управителя на Българската 
народна банка.
Чл. 28и. Годишният финансов отчет на 
Национална компания „Стратегически инфра­
структурни проекти“ се одитира от Сметната 
палата.“
§ 7. В чл. 30 се правят следните изменения 
и допълнения:
1. Създава се нова ал. 2:
„(2) Национална компания „Стратеги­
чески инфраструктурни проекти“ осъщест­
вява дейностите по изграждането, ремонта 
и поддържането на автомагистралите по 
чл. 28б, ал. 1.“ 
2. Досегашната ал. 2 става ал. 3 и в нея 
след думата „Агенцията“ се поставя запетая 
и се добавя „съответно Национална компания 
„Стратегически инфраструктурни проекти“.
3. Досегашната ал. 3 става ал. 4.
§ 8. В чл. 38, ал. 4, т. 1 след думите „длъж­
ностно лице от агенцията“ се добавя „или 
изпълнителния директор на Национална 
компания „Стратегически инфраструктурни 
проекти“ или упълномощено от него длъж­
ностно лице“.
§ 9. В чл. 40, ал. 2 след думата „агенци­
ята“ се добавя „или Национална компания 
„Стратегически инфраструктурни проекти“.
§ 10. В чл. 53, ал. 1 в текста преди т. 1 
думите „ал. 4“ се заменят с „ал. 5“.
Преходни и заключителни разпоредби
§ 11. (1) Ръководителят на управляващия 
орган на Оперативна програма „Транспорт“ 
и изпълнителният директор на Национална 
компания „Стратегически инфраструктурни 
проекти“ подписват оперативно споразумение 
за изпълнението на проекти, финансирани от 
Оперативна програма „Транспорт“, Кохезион­
ния фонд и Европейския фонд за регионално 
развитие на Европейския съюз след включване 
на компанията като бенефициент по Опера­
тивна програма „Транспорт“. 
(2) Правата и задълженията на Агенция 
„Пътна инфраструктура“ по подготовката и 
изграждането на автомагистрала „Струма“, на 
неизградената част от автомагистрала „Хемус“ 
в участъка от град Ябланица до пресичането 
северно от град Шумен с път І-7 „Граница 
Румъния – о.п.Силистра – о.п.Шумен – Вър­
бица – о.п.Ямбол – Лесово – Граница Турция“ 
и на автомагистрала „Черно море“ се прех­
върлят от Агенция „Пътна инфраструктура“ 
на Национална компания „Стратегически 
инфраструктурни проекти“ в едномесечен 
срок от подписването на оперативното спо­
разумение по ал. 1.
(3) Агенция „Пътна инфраструктура“ про­
дължава да осъществява дейностите по упра­
вление, поддържане и ремонт на изградените 
от нея и въведени в експлоатация участъци 
от автомагистралите по чл. 28б, ал. 1 до 
въвеждането в експлоатация на останалите 
участъци от тях, изграждани от Национална 
компания „Стратегически инфраструктурни 
проекти“, след което автомагистралите пре­
минават под управлението на компанията. 
Отделните участъци от автомагистралите 
по чл. 28б, ал. 1, изграждани от Национална 
компания „Стратегически инфраструктурни 
проекти“, се управляват от компанията след 
въвеждането им в експлоатация.
§  12. В едномесечен срок от подписването 
на оперативното споразумение по § 11, ал. 1 
Агенция „Пътна инфраструктура“ предава на 
компанията цялата налична документация за 
проектите по чл. 28б, ал. 1.
§ 13. Агенция „Пътна инфраструктура“ и 
Национална компания „Стратегически ин­
фраструктурни проекти“ изработват, приемат 
и представят на министъра на регионалното 
развитие и благоустройството за одобряване 
проект на програмите си в тримесечен срок 
от влизането в сила на този закон.
Законът е приет от 41-ото Народно събрание 
на 7 юли 2011 г. и е подпечатан с официалния 
печат на Народното събрание.
Председател на Народното събрание: 
Цецка Цачева
8310